**TIL DEG SOM SKAL SØKE GRUNNSKOLE FOR VOKSNE**

Grunnskoleopplæring for voksne

* Voksne som trenger grunnskoleopplæring har rett til slik opplæring etter opplæringsloven §4A-1.
* Molde voksenopplæringssenter vurderer om retten foreligger etter søknad.
* Opplæringen er gratis.
* Før du får tilbud om skoleplass vil du bli innkalt til skriftlig test i norsk, engelsk og matematikk.
* Testresultatene dine og tidligere skolebakgrunn bestemmer på hvilket nivå du blir plassert og hvilket tilbud du får.
* Opplæringen kan være i hele eller deler av fag, på heltid eller deltid.
* Opplæringen kan gis i følgende fag; samfunnsfag, matematikk, engelsk, norsk og naturfag.
* Ved opplæring på heltid tar det vanligvis ett til tre år før du tar eksamen. Etter fullført opplæring i alle fag får du vitnemål for gjennomført grunnskole. Dette gir grunnlag for inntak til videregående opplæring.

Saksgang: Inntak til grunnskole

1. Før du søker må du snakke med din lærer og rådgiver ved skolen og/eller programveileder. Vi anbefaler at du har gjennomført 600/ 300 timer norsk før du søker. Dette innebærer også å ha bestått samfunnskunnskapsprøve på valgfritt språk.
2. Hvis rådgiver og lærer anbefaler oppstart, må du fylle ut et søknadsskjema for grunnskole sammen med programveileder. Frist for skoleåret 20/21 er 17.april.
3. Skolen gjennomfører kartleggingstester før inntak på grunnskole. Når du har søkt, vil du få en SMS senest en uke før kartleggingstest om tid og sted for oppmøte. Prøven vil gjennomføres siste halvdel i mai.
4. Etter testen blir du kalt inn på SMS, til en obligatorisk veiledningssamtale med ansvarlig leder på grunnskolen ved MVO. I veiledningssamtalen får du informasjon om resultat av kartleggingen og hvilket opplæringstilbud skolen anbefaler. Dette vil bli gjennomført i juni.
5. Etter inntakssamtalen vil du få et enkeltvedtak om rett til grunnskole. Dette skjer i august.
6. Før skolestart om høsten vil du få informasjon om hvor du skal møte og når du skal starte på grunnskolen. Du må gi beskjed til skolen før skolestart om du *ikke* vil ta imot skoleplassen.